Dorul Ulum Banskandiy. Dorul Ulum Banskandiy (urdu: دار العلوم بانسکنڈی) – Assam shtatining Cachar tumanida joylashgan islom seminariyasi. Bu Shimoliy-Sharqiy Hindistondagi eng yirik islom universiteti boʻlib, Dorul Ulum Deoband metodologiyasiga amal qiladi. Tarixi. Muassasaga manipuriy musulmon va Imdadulloh Muhojir Makkiyning shogirdi boʻlgan Hofiz Akbar Ali tomonidan asos solingan. Muqaddas qoʻlida bay’at olgach, Makkada uch yil birga boʻladi. Bir kuni Makkiy unga vataniga qaytishni va madrasa muassasasini tashkil etish orqali islomiy taʼlimni yoyishlikni buyuradi. Keyin u Bankandiyga qaytib, 1897-yilda Bankandiy madrasasiga asos soladi. Uning asosiy hamkori oʻz yerini muassasa qurilishiga sovgʻa qilgan Nena Miyan boʻlgan. Keyinchalik Husayn Ahmad Madaniy Bankandiy madrasasini Hindistondagi ikkinchi Dorul Ulum va islomiy taʼlim markaziga aylantirishni orzu qilgan. Shu bois Ahmad Ali Badarpuriyni Shayxul Hadis lavozimiga tayinlaydi. U umrining oxirgi ikki ramazonini oʻsha yerda oʻtkazgan va 1957-yilda Paygʻambarlik anʼanasi yoʻnalishini (Hadis) ochgan. Shuningdek, Bankandiy madrasasidan koʻtarilayotgan taʼlim nuri tez orada dunyoga porlashini bashorat qilgan. Madrasaning ahvoli juda yomon edi. Unda faqat kichik masjid va uchta kottej bor edi. Ammo Ahmad Ali Badarpuriy homiyligida institut juda qisqa vaqt ichida islom universitetiga aylanadi. Hissalari. Deobandiy olimlari va ularning madrasalari ozodlik uchun kechgan kurashda muhim rol oʻynagan. Ular inglizlarni quvib chiqarishni maqsad qilgan va Hindistonning boʻlinishiga qarshi birlashgan davlatni himoya qilishgan. Bankandiy madrasasi ham bundan mustasno emas edi. Dorul Ulum Banskandiy koʻplab buyuk islom ulamolari, hofizlar, yozuvchilar, yetakchilar, ziyolilar va ijtimoiy islohotchilarni yetishtirgan. Dorul Ulum Banskandit Shimoliy-Sharqiy Hindistonning „Shantiniketan“ (tinchlik maskani) deb ataladi. Shuhrati. Nufuzli Dorul Ulum Deobandga namuna hisoblanadi. Koʻp sonli professor-oʻqituvchilarga ega ushbu muassasa har yili minglab talabalarga sifatli taʼlim beradi. Ahmad Ali Badarpuriy orqali katta shuhrat qozongan. Bu yerdan taʼlim olgan ulamolar Shimoliy-Sharqiy mintaqadan tashqari, turli joylarda, jumladan, Deobandda ham xizmat koʻrsatgan. Seminariya quyidagi kurslarda taʼlim olishlikni taklif qiladi: Maʼmuriyati. Muassasaning ochilganidan buyon Hoji Miyozxon, Xalilur Rahmon, Toyib Ahmad Qosmiy va boshqa bir qancha ulamolar uning boshligʻi va mudiri boʻlib ishladilar. Ahmad Ali Badarpuriy xuddi shu muassasaning bosh direktori kabi edi, ammo u rasman hech qachon direktor lavozimini egallamagan. Shayx al-Hadis safida qolgan barcha tomonlarni nazorat qilgan. U seminariyaning yaratuvchisi va asosiy homiysi hisoblanadi. Dorul Ulum Deobandning vitse-kansleri Qori Muhammad Tayyib uni Dorul Ulum Banskandiyning ikkinchi asoschisi deb atagan. Muassasaning hozirgi direktori Muhammad Yahyo hisoblanadi.